
TALOUSARVIONÄKÖKOHTIA KOSKEVA ARVIO
kulttuuri- ja koulutusvaliokunnalle ehdotuksesta Euroopan parlamentin ja neuvoston asetukseksi Erasmus+ -ohjelman perustamisesta vuosiksi 2028–2034 ja asetusten (EU) 2021/817 ja (EU) 2021/888 kumoamisesta

(COM(2025)0549 – C10‑0170/2025 – 2025/0222(COD))
<Intro>Budjettivaliokunta on laatinut ehdotuksesta arvion työjärjestyksen 58 artiklan mukaisesti ja todennut seuraavaa:</Intro>
Budjettivaliokunta, joka
A.	ottaa huomioon, että Erasmus+ on unionin lippulaivaohjelma, jolla tuetaan koulutusta, nuorisoa, urheilua sekä vapaaehtoistoimintaa ja aktiivista kansalaisuutta tulevalla ohjelmakaudella ja jolla on keskeinen rooli eurooppalaisten arvojen, rajatylittävän yhteistyön ja nuorten osallistumisen edistämisessä;
B.	ottaa huomioon, että Erasmus+ -ohjelmalla on keskeinen rooli kansainvälisen oppimiseen liittyvän liikkuvuuden kehittämisessä ja että sillä on myönteinen vaikutus osallistujien asenteisiin unionia kohtaan, sillä se vahvistaa heidän eurooppalaista identiteettiään ja tuottaa siten EU:n tason lisäarvoa;
C.	ottaa huomioon, että Erasmus+ -ohjelmalla vahvistetaan inhimillistä pääomaa, liikkuvuutta ja osaamista ja edistetään siten Euroopan kilpailukykyä, sosiaalista ja taloudellista yhteenkuuluvuutta ja osaamisunionin luomista;
D.	ottaa huomioon, että halukkuus osallistua Erasmus+ -ohjelmaan on menneillä ohjelmakausilla suurelta osin ylittänyt käytettävissä olleet taloudelliset resurssit, mikä on vähentänyt osallistumismahdollisuuksia ja johtanut siihen, että huomattava määrä hankkeita on jäänyt vaille rahoitusta;
E.	ottaa huomioon, että Draghin raportissa kehotettiin viisinkertaistamaan Erasmus+ ‑ohjelman määrärahat, jotta sen tavoite tarjota liikkuvuusmahdollisuuksia kaikille unionin nuorille voidaan saavuttaa; toteaa, että investoinnit koulutukseen, osaamiseen ja inhimilliseen pääomaan ovat strateginen edellytys Euroopan pitkän aikavälin tuottavuudelle, kilpailukyvylle ja häiriönsietokyvylle;
F.	ottaa huomioon, että ohjelmaan on vaikuttanut erityisen tuntuvasti elinkustannusten nousu, sillä ne ylittävät monessa kaupungissa avustusten keskimääräisen tason, sekä nykyisen monivuotisen rahoituskehyksen aikana vallinnut korkea inflaatio, ja toteaa, että ne molemmat ovat luoneet esteitä muita epäsuotuisammista oloista, varsinkin Keski- ja Itä-Euroopasta, tulevien nuorten osallistumiselle;
G.	ottaa huomioon, että vapaaehtoistyöllä, keihäänkärkenään valtavan ylikysytty Euroopan solidaarisuusjoukkoja koskeva ohjelma, on todistetusti ollut myönteinen vaikutus johtamistaitojen edistämiseen unionissa samalla kun sen avulla on vastattu sosiaalisiin ja globaaleihin haasteisiin kaikkialla maailmassa;
1.	katsoo, että Erasmus+ -ohjelman määrärahoja olisi lisättävä 40 827 000 000 eurosta käypinä hintoina 47 387 963 000 euroon käypinä hintoina (42 000 000 000 euroa vuoden 2025 hintoina), jotta se voi jatkaa menestyksekästä toimintaansa; muistuttaa tarpeesta varmistaa Euroopan solidaarisuusjoukkoja koskevan ohjelman optimaalinen integrointi;
2.	palauttaa mieliin Eurooppa liikkeellä -strategiasta annetun neuvoston suosituksen[footnoteRef:1] tavoitteet ja toteaa, että suosituksella pyritään vuoteen 2030 mennessä varmistamaan, että korkea-asteen tutkinnon suorittaneista vähintään 23 prosentilla on kokemusta kansainvälisestä oppimiseen liittyvästä liikkuvuudesta ja ammatillisessa koulutuksessa vähintään 12 prosenttia ammattiin opiskelevista hyötyy kansainvälisestä oppimiseen liittyvästä liikkuvuudesta; korostaa, että näiden tavoitteiden saavuttamiseksi ehdotettu talousarvio vaikuttaa riittämättömältä ja sitä on korotettava; [1:  Neuvoston suositus, annettu 13. toukokuuta 2024, Eurooppa liikkeellä – oppimiseen liittyvän liikkuvuuden mahdollisuudet kaikille (EUVL C, C/2024/3364, 14.6.2024, ELI: http://data.europa.eu/eli/C/2024/3364/oj).] 

3.	katsoo, että vuosien 2028–2034 monivuotisen rahoituskehyksen ohjelmakauden alusta alkaen ja koko sen ajan on oltava käytettävissä riittävästi resursseja, kuten henkilöresursseja sekä teknisiä ja tietoteknisiä resursseja, jotta voidaan varmistaa unionin Erasmus+ -ohjelman tehokas täytäntöönpano;
4.	pitää valitettavana, että Erasmus+ -ohjelman talousarviota ei ole eritelty, varsinkin verrattuna tilanteeseen nykyisen monivuotisen rahoituskehyksen osalta; toteaa, että tämä antaisi komissiolle huomattavan paljon liikkumavaraa muuttaa menojen painopisteitä ja päättää niistä täytäntöönpanon aikana; painottaa, että yksinkertaistaminen ja joustavuus eivät saa vaarantaa avoimuutta ja budjettivallan käyttäjän suorittamaa valvontaa; suosittelee siksi, että perussäädökseen sisällytetään asianmukaiset osarahoituspuitteet kolmelle eri alalle, jotka ovat ”koulutus”, ”nuoriso ja vapaaehtoistoiminta” ja ”urheilu”, jotta varmistetaan näiden ohjelman osa-alueiden ennustettavuus, avoimuus ja tehokas täytäntöönpano;
5.	pitää valitettavana, että säädösehdotukseen liittyvää rahoitusta ja digitaalisia vaikutuksia koskevassa selvityksessä ei ole ehdotettu riittävän yksityiskohtaista ohjeellista budjettinimikkeistöä; katsoo, että tämä haittaa valvontaa ja budjettivallan käyttäjän kykyä ohjata tarkasti politiikkapainopisteitä vuotuisessa talousarviomenettelyssä; on huolissaan siitä, että liian erittelemätön talousarviorakenne lisäisi merkittävästi komission harkintavaltaa varojen siirtämisessä ja uudelleen kohdentamisessa ilman budjettivallan käyttäjän päätöstä ja rajoittaisi merkittävästi parlamentaarista valvontaa; suosittelee siksi yksityiskohtaisempaa nimikkeistöä, joka kuvastaa asianmukaisesti Erasmus+:n tavoitteita ja rakennetta ja lisää avoimuutta, vastuuvelvollisuutta ja parlamentaarista valvontaa;
6.	muistuttaa, että budjettinimikkeistön on noudatettava asetuksen (EU, Euratom) 2024/2509[footnoteRef:2] (varainhoitoasetus) 47 artiklan 2 kohtaa, jossa säädetään, että kukin osasto vastaa toimintalohkoa ja kukin luku pääsääntöisesti ohjelmaa tai toimintoa, erittelyperiaatteen, moitteettoman varainhoidon periaatteen ja avoimuusperiaatteen mukaisesti; suosittelee, että kulttuuri- ja koulutusvaliokunta muuttaa ehdotusta lisäämällä siihen liitteen, jossa määritellään Erasmus+ -ohjelman nimikkeistö; painottaa, että budjettinimikkeistö on erottamaton osa parlamentin neuvottelukantaa ja että siitä on keskusteltava toimielinten välisissä neuvotteluissa; katsoo tältä osin, että tarkistetun säädösehdotukseen liittyvän rahoitusta ja digitaalisia vaikutuksia koskevan selvityksen on oltava osa lopullista poliittista sopimusta; [2:  Euroopan parlamentin ja neuvoston asetus (EU, Euratom) 2024/2509, annettu 23. syyskuuta 2024, unionin yleiseen talousarvioon sovellettavista varainhoitosäännöistä (EUVL L, 2024/2509, 26.9.2024, ELI: http://data.europa.eu/eli/reg/2024/2509/oj).] 

7.	korostaa, että riittävän yksityiskohtainen ja vakaa lainsäädäntö asiaankuuluvalla hallinnon tasolla on asianmukaisen talousarviota koskevan päätöksenteon ja parlamentaarisen valvonnan edellytys talousarviota toteutettaessa; suosittaa ottamaan käyttöön säännöksiä, joilla vahvistetaan sen valvontaa, miten ja mihin talousarviota käytetään;
8.	katsoo, että kaikki merkittävät toimintapoliittiset valinnat, kuten ohjelmien tavoitteet, varainkäytön painopisteet, määrärahat, rahoitusosuudet, tukikelpoisuus, valinta- ja myöntämisperusteet, edellytykset ja määritelmät, on määritettävä perussäädöksessä kunnioittaen kaikilta osin parlamentin oikeuksia toisena lainsäätäjänä ja budjettivallan käyttäjänä ja että kaikki muut kuin olennaiset osat, joihin sisältyy toimintapoliittisia valintoja, jotka eivät sisälly perussäädökseen, mukaan lukien työohjelmat, on hyväksyttävä delegoiduilla säädöksillä;
9.	kehottaa yksinkertaistamaan uusia organisaatioita, pieniä organisaatioita ja hallinnollisilta valmiuksiltaan pienempiä organisaatioita koskevia hallinnollisia menettelyjä ja raportointivaatimuksia, mukaan lukien hakemusten monimutkaisuuden vähentäminen ja eri toimia koskevien sääntöjen yhdenmukaistaminen, jotta voidaan lisätä ohjelman käyttöä tällaisten edunsaajien keskuudessa; huomauttaa, että rahoitusmekanismeja koskevat järjestelyt, mukaan lukien ennakko- ja yhteisrahoitusta koskevat säännöt, voivat asettaa esteitä tämäntyyppisten organisaatioiden osallistumiselle, ja suosittelee siksi näiden säännösten tarkistamista;
10.	kehottaa luomaan tehokkaita synergioita Erasmus+ -ohjelman ja muiden ohjelmien, erityisesti Euroopan kilpailukykyrahaston, Horisontti Eurooppa -puiteohjelman, Globaali Eurooppa -ohjelman, kansallisten ja alueellisten kumppanuussuunnitelmien sekä Euroopan sosiaalirahasto plussan (ESR+) ja AgoraEU-ohjelman, välille; korostaa, että välineiden keskinäisten synergioiden lisääminen ei saa heikentää menojen jäljitettävyyttä tai budjettivallan käyttäjän oikeuksia; korostaa, että toimissa, joita rahoitetaan yhdessä muiden välineiden kanssa, Erasmus+ -ohjelman rahoitusosuus on voitava eritellä selkeästi talousarviosyklin kaikissa vaiheissa; korostaa tässä yhteydessä, että kaikki tällainen tuki on otettava asianmukaisesti huomioon Erasmus+ -ohjelman tuloksellisuutta koskevassa lausunnossa; vaatii, että budjettivallan käyttäjä valvoo kattavasti sitä, miten eri välineiden resursseja yhdistetään, ja sitä, miten kukin ohjelma tosiasiallisesti edistää unionin painopisteitä, erityisesti yksityiskohtaisen budjettinimikkeistön avulla; korostaa, että ohjelmien täydentävyyden lisääminen ei saa johtaa suhteettoman suureen monimutkaisuuteen edunsaajille; kehottaa tekemään unionin rahoituksesta selkeämpää, helpommin saatavilla olevaa ja johdonmukaisempaa, jotta sen käyttöönottoa voidaan helpottaa ja investointien vaikutus voidaan maksimoida;
11.	suosittelee, että osaamisunionin rakentamisen edistämiseksi ja unionin kilpailukyvyn parantamiseksi olisi kiinnitettävä erityistä huomiota Erasmus+ -ohjelman sekä Euroopan kilpailukykyrahaston ja Horisontti Eurooppa -puiteohjelman välisiin synergioihin; toteaa, että tällaisia synergioita voivat olla muista unionin ohjelmista, erityisesti Euroopan kilpailukykyrahastosta, peräisin olevat rahoitusosuudet, joilla edistetään stipendien käyttöönottoa Erasmus+ -ohjelmassa ja jotka kuuluvat yhteen tai useampaan Euroopan kilpailukykyrahastoa koskevan asetusehdotuksen[footnoteRef:3] 1 artiklassa tarkoitettuun ikkunaan, kun taas Horisontti Eurooppa -puiteohjelma, erityisesti Horisontti Eurooppa -puiteohjelman perustamisesta annetun asetusehdotuksen[footnoteRef:4] huipputason tiedettä koskevaan pilariin kuuluvia Marie Skłodowska-Curie -toimia koskeva osa-alue, voisi tarjota lisäarvoa edistämällä huippuosaamista ja innovointia koskevia kumppanuuksia, myös tutkijanuralle pyrkivien nuorten saumatonta urapolkua varten; katsoo, että komission toimintasuunnitelma, jossa hahmotellaan synergiamahdollisuuksia muiden ohjelmien kanssa ja keinoja niiden hyödyntämiseksi, olisi tärkeä askel kohti tällaisten synergioiden toteutumista käytännössä; [3:  Komission ehdotus Euroopan parlamentin ja neuvoston asetukseksi, annettu 16. heinäkuuta 2025, Euroopan kilpailukykyrahaston perustamisesta, mukaan lukien puolustusalan tutkimuksen ja innovoinnin erityisohjelma, asetusten (EU) 2021/522, (EU) 2021/694, (EU) 2021/697 ja (EU) 2021/783 kumoamisesta ja asetusten (EU) 2021/696, (EU) 2023/588 ja (EU) [EDIP] muuttamisesta (COM(2025)0555).]  [4:  Komission ehdotus Euroopan parlamentin ja neuvoston asetukseksi, annettu 16. heinäkuuta 2025, tutkimuksen ja innovoinnin puiteohjelman ”Horisontti Eurooppa” perustamisesta vuosiksi 2028–2034, sen osallistumista ja tulosten levittämistä koskevien sääntöjen vahvistamisesta sekä asetuksen (EU) 2021/695 kumoamisesta (COM(2025)0555).] 

12.	palauttaa mieliin, että eri jäsenvaltioiden hyvät käytännöt ovat osoittaneet, että ESR+ voi olla tärkeä Erasmus+ -ohjelmaa täydentävä tekijä, erityisesti kun on kyse ohjelman osallisuutta koskevan osan vahvistamisesta ja sellaisten henkilöiden osallistumisen edistämisestä, joilla on muita vähemmän mahdollisuuksia; painottaa, että koska ESR+:sta tulee keskeinen osa vuosien 2028–2034 monivuotisen rahoituskehyksen mukaista kansallisten ja alueellisten kumppanuuksien rahastoa, on olennaisen tärkeää mahdollistaa ohjelman sekä kansallisten ja alueellisten kumppanuuksien rahaston ja kansallisten ja alueellisten kumppanuussuunnitelmien väliset vakiintuneet synergiat ja täydentävyys ja tukea niitä;
13.	tähdentää, että ulkoisten käyttötarkoitukseensa sidottujen tulojen käytön Erasmus+ ‑ohjelman puitteissa on oltava selkeästi rajattua ja täysin avointa ja siihen on kohdistettava tehokasta parlamentaarista valvontaa; panee tässä yhteydessä merkille osallistuvien kolmansien maiden ja muiden kolmansien osapuolten lisärahoitusosuuksia koskevat säännökset; muistuttaa, että on tärkeää varmistaa ulkoisten käyttötarkoitukseensa sidottujen tulojen jäljitettävyys; korostaa, että jos kulttuuri- ja koulutusvaliokunta harkitsee ulkoisia käyttötarkoitukseensa sidottuja tuloja koskevien säännösten muuttamista, se olisi tehtävä koordinoidusti budjettivaliokunnan ja muiden valiokuntien kanssa, jotta varmistetaan lähestymistavan johdonmukaisuus;
14.	toteaa, että kolmansien osapuolten, myös yksityisen sektorin, rahoitusosuudet voivat hyödyttää Erasmus+ -ohjelmaa; korostaa, että tällaiset rahoitusosuudet on pantava täytäntöön varainhoitoasetuksen mukaisesti erityisesti riippumattomuuden ja puolueettomuuden osalta;
15.	palauttaa mieliin ehdotuksen asetukseksi talousarvion menojen seurantaa ja tuloksellisuutta koskevan kehyksen sekä unionin ohjelmia ja toimintaa koskevien muiden horisontaalisten sääntöjen vahvistamisesta (”tuloksellisuusasetus”), jossa vahvistetaan yksi yksinkertaistettu luettelo tuloksellisuusindikaattoreista sekä seuranta‑ ja arviointisäännöksistä, joista osa on merkityksellisiä Erasmus+ -ohjelman kannalta; korostaa, että kaikki muutokset ohjelman rakenteeseen, tavoitteisiin ja tukikelpoisiin toimiin on otettava asianmukaisesti huomioon tuloksellisuusasetuksen liitteessä I osana kyseisen asetuksen muuttamista ja siitä käytäviä neuvotteluja koskevaa prosessia; huomauttaa, että vaikka alakohtaisella lainsäädännöllä voidaan täydentää tuloksellisuusasetusta esimerkiksi ohjelma-arviointien osalta, sen olisi pysyttävä kyseisen asetuksen säännösten mukaisena;
16.	muistuttaa, että varainhoitoasetuksen 6 artiklan 2 ja 3 kohdan mukaan talousarvion laatimiseen ja toteuttamiseen sovelletaan yleistä ehdollisuusjärjestelmää oikeusvaltioperiaatteen rikkomistapauksissa; tähdentää lisäksi, että saman asetuksen 6 artiklan 3 kohdassa edellytetään, että jäsenvaltioiden ja komission on talousarviota toteuttaessaan varmistettava Euroopan unionin perusoikeuskirjan noudattaminen ja kunnioitettava arvoja, joille unioni rakentuu, sellaisina kuin ne on vahvistettu Euroopan unionista tehdyn sopimuksen 2 artiklassa; kehottaa tässä yhteydessä tekemään ohjelman myöntämismenettelyssä kattavan ennakkoseulonnan;
17.	painottaa, että tapauksissa, joissa kansalliset hallitukset rikkovat oikeusvaltioperiaatetta, komission olisi selvitettävä keinoja varmistaa, että mahdolliset lopulliset edunsaajat ja vastaanottajat voivat edelleen saada unionin rahoitusta, sanotun kuitenkaan rajoittamatta asetuksen (EU) 2020/2092 soveltamista; korostaa, että tämä periaate on älykkään ehdollisuuden ytimessä;
18.	kehottaa panemaan vähintään 75 prosenttia ohjelman talousarviosta täytäntöön välillisen hallinnoinnin kautta, millä varmistetaan kansallisten toimistojen riittävä mahdollisuus ennakoida resursseja; korostaa tarvetta välttää huomattavia vähennyksiä jäsenvaltioille osoitettuihin vuotuisiin määrärahoihin eri vuosina; korostaa, että tällaiseen hallinnointiin olisi liitettävä vankat valvonta- ja raportointimekanismit, mukaan lukien riittävät avoimuutta, hyvää hallintoa ja eturistiriitojen ehkäisemistä koskevat suojatoimet, jotta voidaan varmistaa resurssien tehokas käyttö;
19.	muistuttaa, että yksi suurimmista ohjelmaan osallistumisen esteistä, erityisesti henkilöille, joilla on muita vähemmän mahdollisuuksia, vaikuttaa olevan riittämätön rahoitus, jossa ei usein oteta huomioon oleskelu- ja elinkustannuksia vastaanottavassa maassa, inflaatiota tai opiskelijoiden asumiseen liittyviä järjestelyjä; kehottaa komissiota tarkastelemaan nykyistä järjestelmää perusteellisesti uudelleen ohjelman liikkuvuusapurahojen rahoitusta koskevien sääntöjen vahvistamiseksi, jotta voidaan varmistaa, että avustusten määrät mukautetaan liikkuvuuteen osallistuvien tarpeisiin, vahvistaa Erasmus+ -ohjelman osallisuutta koskevaa osaa, mahdollistaa laajempi osallistuminen ja tukea mahdollisia osallistujia, joilla on taloudellisia rajoitteita;
20.	kehottaa painokkaasti tekemään jäsenneltyä yhteistyötä kansallisten toimistojen kanssa työohjelmien ja tarkistettujen rahoitussääntöjen valmistelussa;



21.	korostaa tarvetta sisällyttää ohjelmaan tarvittavat välineet, joiden avulla voidaan reagoida osallistujiin vaikuttaviin kriisitilanteisiin, kuten aseellisiin konflikteihin, geopoliittiseen epävakauteen, pandemioihin tai muihin merkittäviin häiriöihin.

TARKISTUKSET
Talousarvionäkökohtia koskevassa arviossaan budjettivaliokunta esittää ehdotukseen myös seuraavat tarkistukset:
[bookmark: restart]<RepeatBlock-Amend><Amend>Tarkistus		<NumAm>1</NumAm>
<DocAmend>Ehdotus asetukseksi</DocAmend>
<Article>Johdanto-osan 9 kappale</Article>
	

	Komission teksti
	Tarkistus

	9.	Kokemus on osoittanut, että nopeasti muuttuvassa taloudellisessa, sosiaalisessa ja geopoliittisessa ympäristössä tarvitaan monivuotinen rahoituskehys ja unionin meno-ohjelmia, jotka ovat nykyistä joustavampia. Tätä varten ja Erasmus+ -ohjelman tavoitteiden mukaisesti rahoituksessa olisi otettava asianmukaisesti huomioon muuttuvat toimintapoliittiset tarpeet ja unionin painopistetavoitteet, jotka on yksilöity komission julkaisemissa asiaan liittyvissä asiakirjoissa, neuvoston päätelmissä ja Euroopan parlamentin päätöslauselmissa, samalla kun varmistetaan riittävä ennakoitavuus talousarvion täytäntöönpanoa ajatellen.
	9.	Kokemus on osoittanut, että nopeasti muuttuvassa taloudellisessa, sosiaalisessa ja geopoliittisessa ympäristössä tarvitaan monivuotinen rahoituskehys ja unionin meno-ohjelmia, jotka ovat nykyistä joustavampia. Tätä varten ja Erasmus+ -ohjelman tavoitteiden mukaisesti rahoituksessa olisi otettava asianmukaisesti huomioon muuttuvat toimintapoliittiset tarpeet ja unionin painopistetavoitteet, jotka on yksilöity komission julkaisemissa asiaan liittyvissä asiakirjoissa, neuvoston päätelmissä ja Euroopan parlamentin päätöslauselmissa, samalla kun varmistetaan riittävä ennakoitavuus, avoimuus ja vastuuvelvollisuus talousarvion täytäntöönpanoa ajatellen. Joustavuuden tarve olisi kuitenkin tasapainotettava ennakoitavan, kestävän ja vakaan monivuotisen rahoituksen tarpeen kanssa, jotta säilytetään edunsaajien kyky suunnitella, laatia ja pitää yllä korkealaatuisia liikkuvuutta ja valmiuksien kehittämistä koskevia aloitteita, jotka muodostavat ohjelman ytimen.

<Amend>Tarkistus		<NumAm>2</NumAm>
<DocAmend>Ehdotus asetukseksi</DocAmend>
<Article>Johdanto-osan 38 kappale</Article>
	

	Komission teksti
	Tarkistus

	38.	Ohjelmaan sovelletaan Euroopan parlamentin ja neuvoston asetusta (EU, Euratom) 2024/2509. Siinä vahvistetaan säännöt, jotka koskevat unionin yleisen talousarvion laatimista ja toteuttamista, mukaan lukien avustuksia, palkintoja, muita kuin rahallisia lahjoituksia, hankintoja, välillistä hallinnointia, rahoitusapua, rahoitusvälineitä, talousarviotakuita ja unionin taloudellisten etujen suojaamista koskevat säännöt.
	38.	Ohjelmaan sovelletaan Euroopan parlamentin ja neuvoston asetusta (EU, Euratom) 2024/2509. Siinä vahvistetaan säännöt, jotka koskevat unionin yleisen talousarvion laatimista ja toteuttamista, mukaan lukien avustuksia, palkintoja, muita kuin rahallisia lahjoituksia, hankintoja, välillistä hallinnointia, rahoitusapua, rahoitusvälineitä, talousarviotakuita ja unionin taloudellisten etujen suojaamista koskevat säännöt. Asetuksen (EU, Euratom) 2024/2509, jäljempänä ’varainhoitoasetus’, mukaisesti ohjelman täytäntöönpanossa olisi kunnioitettava kaikilta osin Euroopan unionista tehdyn sopimuksen 2 artiklassa vahvistettuja arvoja ja Euroopan unionin perusoikeuskirjassa tunnustettuja oikeuksia.


 
</Amend>
<Amend>Tarkistus		<NumAm>3</NumAm>
<DocAmend>Ehdotus asetukseksi</DocAmend>
<Article>Johdanto-osan 38 a kappale (uusi)</Article>
	

	Komission teksti
	Tarkistus

	
	(38 a)	Ohjelmaan sovelletaan Euroopan parlamentin ja neuvoston asetusta (EU, Euratom) 2020/20921 a. Siinä vahvistetaan säännöt, jotka ovat tarpeen unionin talousarvion suojaamiseksi siinä tapauksessa, että oikeusvaltion periaatteita rikotaan jäsenvaltioissa.

	
	______________________

	
	1 a Euroopan parlamentin ja neuvoston asetus (EU, Euratom) 2020/2092, annettu 16 päivänä joulukuuta 2020, yleisestä ehdollisuusjärjestelmästä unionin talousarvion suojaamiseksi (EUVL L 433I, 22.12.2020, s. 1, ELI: http://data.europa.eu/eli/reg/2020/2092/oj).


</Amend>
<Amend>Tarkistus		<NumAm>4</NumAm>
<DocAmend>Ehdotus asetukseksi</DocAmend>
<Article>Johdanto-osan 44 a kappale (uusi)</Article>
	

	Komission teksti
	Tarkistus

	
	(44 a)	On olennaisen tärkeää, että tämän asetuksen säännökset ja sen hallintojärjestelyt edistävät budjettivallan käyttäjän asianmukaista päätöksentekoa ja asianmukaista parlamentaarista valvontaa. Etenkin ohjelman sisäisen rakenteen mahdollinen täsmentäminen olisi otettava asianmukaisesti huomioon budjettinimikkeistössä ottamalla käyttöön vastaavat budjettikohdat varainhoitoasetuksen 47 artiklan 2 kohdan mukaisesti.


</Amend>
<Amend>Tarkistus		<NumAm>5</NumAm>
<DocAmend>Ehdotus asetukseksi</DocAmend>
<Article>Johdanto-osan 45 a kappale (uusi)</Article>
	

	Komission teksti
	Tarkistus

	
	(45 a)	Ohjelman ja muiden unionin välineiden keskinäisen täydentävyyden lisääminen ei saisi tapahtua menojen jäljitettävyyden tai budjettivallan käyttäjän oikeuksien kustannuksella. Yhteisesti rahoitettuja toimia koskeva ohjelman rahoitusosuus olisi voitava eritellä jatkossakin selkeästi talousarviosyklin kaikissa vaiheissa, ja se olisi otettava asianmukaisesti huomioon ohjelman tuloksellisuutta koskevassa lausunnossa.


</Amend>
<Amend>Tarkistus		<NumAm>6</NumAm>
<DocAmend>Ehdotus asetukseksi</DocAmend>
<Article>Johdanto-osan 45 b kappale (uusi)</Article>
	

	Komission teksti
	Tarkistus

	
	(45 b)	Tämän asetuksen 18 ja 19 artiklassa tarkoitettujen Erasmus-ohjelman kansallisen viranomaisen ja kansallisen toimiston olisi kuultava asetuksen (EU) [XXX] (kansalliset ja alueelliset kumppanuussuunnitelmat) 51 artiklassa tarkoitettua hallintoviranomaista tai tarkoitettuja hallintoviranomaisia mahdollisista kansallisten ja alueellisten kumppanuussuunnitelmien ja ohjelman välisistä synergioista, mukaan lukien mahdolliset ohjelmaan tehtävät siirrot. Komission olisi annettava ohjeita prosessista ja eri menettelyistä, ja sille olisi ilmoitettava näiden keskustelujen tuloksista vastaavasti.


</Amend>
<Amend>Tarkistus		<NumAm>7</NumAm>
<DocAmend>Ehdotus asetukseksi</DocAmend>
<Article>Johdanto-osan 51 a kappale (uusi)</Article>
	

	Komission teksti
	Tarkistus

	
	(51 a)	Tämän asetuksen vaikutukset unionin talousarvioon on arvioitu⁺ Euroopan unionin toiminnasta tehdyn sopimuksen 310 artiklan 4 kohdan mukaisesti. Sen täytäntöönpanoon olisi osoitettava riittävät varat sekä tietotekniset ja henkilöresurssit ottaen samalla huomioon sen rahoituksen vaikutukset muihin unionin ohjelmiin tai toimintapolitiikkoihin ja varmistaen sen yhteensopivuuden monivuotisen rahoituskehyksen, omien varojen järjestelmän ja vastaavan toimielinten välisen sopimuksen kanssa sekä Euroopan parlamentin ja neuvoston asetuksessa (EU, Euratom) 2024/2509¹ vahvistettujen talousarvioperiaatteiden kanssa.


	
	______________________

	
	⁺ Pro memoria: Euroopan parlamentin budjettivaliokunnan talousarvionäkökohtia koskeva arvio (XX) 2026 ehdotuksesta Euroopan parlamentin ja neuvoston asetukseksi Erasmus+ -ohjelman perustamisesta vuosiksi 2028–2034 ja asetusten (EU) 2021/817 ja (EU) 2021/888 kumoamisesta (COM(2025)0549).

	
	¹ Euroopan parlamentin ja neuvoston asetus (EU, Euratom) 2024/2509, annettu 23 päivänä syyskuuta 2024, unionin yleiseen talousarvioon sovellettavista varainhoitosäännöistä (EUVL L, 2024/2509, 26.9.2024, ELI: http://data.europa.eu/eli/reg/2024/2509/oj).


</Amend>
<Amend>Tarkistus		<NumAm>8</NumAm>
<DocAmend>Ehdotus asetukseksi</DocAmend>
<Article>9 artikla – 1 kohta</Article>
	

	Komission teksti
	Tarkistus

	1.	Ohjelman täytäntöönpanoon varatut ohjeelliset rahoituspuitteet vuosiksi 2028–2034 ovat 40 827 000 000 euroa käypinä hintoina.
	1.	Asetuksen täytäntöönpanoon varatut ohjelman määrärahat vuosiksi 2028–2034 ovat 47 387 963 000 euroa käypinä hintoina (42 000 000 000 euroa vuoden 2025 hintoina).


</Amend>
<Amend>Tarkistus		<NumAm>9</NumAm>
<DocAmend>Ehdotus asetukseksi</DocAmend>
<Article>11 artikla – 1 kohta</Article>
	

	Komission teksti
	Tarkistus

	1.	Ohjelma pannaan täytäntöön synergiassa muiden unionin ohjelmien kanssa. Toimi, joka on saanut unionin rahoitusta jostakin toisesta ohjelmasta, voi saada rahoitusta myös tästä ohjelmasta. Tällöin kustakin unionin ohjelmasta myönnettyyn rahoitusosuuteen sovelletaan asianomaisen ohjelman sääntöjä tai vaihtoehtoisesti voidaan soveltaa samoja sääntöjä kaikkiin rahoitusosuuksiin, jolloin voidaan tehdä vain yksi oikeudellinen sitoumus. Jos unionin rahoitusosuus perustuu avustuskelpoisiin kustannuksiin, unionin talousarviosta myönnettävä kumulatiivinen tuki ei saa ylittää toimen avustuskelpoisia kokonaiskustannuksia, ja se voidaan laskea määräsuhteen mukaisesti tukiehtoja koskevissa asiakirjoissa vahvistetulla tavalla.
	1.	Ohjelma pannaan täytäntöön synergiassa muiden unionin ohjelmien kanssa. Toimi, joka on saanut unionin rahoitusta jostakin toisesta ohjelmasta, voi saada rahoitusta myös tästä ohjelmasta. Tällöin kustakin unionin ohjelmasta myönnettyyn rahoitusosuuteen sovelletaan asianomaisen ohjelman sääntöjä tai vaihtoehtoisesti voidaan soveltaa samoja sääntöjä kaikkiin rahoitusosuuksiin, jolloin voidaan tehdä vain yksi oikeudellinen sitoumus. Jos unionin rahoitusosuus perustuu avustuskelpoisiin kustannuksiin, unionin talousarviosta myönnettävä kumulatiivinen tuki ei saa ylittää toimen avustuskelpoisia kokonaiskustannuksia, ja se voidaan laskea määräsuhteen mukaisesti tukiehtoja koskevissa asiakirjoissa vahvistetulla tavalla. Komissio tarkastelee ohjelman ja muiden unionin ohjelmien välisiä synergioita varainhoitoasetuksen 41 artiklan 3 kohdan h alakohdassa vahvistetussa ohjelman tuloksellisuutta koskevassa lausunnossa ja asiaa koskevissa ohjelma- ja raportointiasiakirjoissa.


</Amend>
<Amend>Tarkistus		<NumAm>10</NumAm>
<DocAmend>Ehdotus asetukseksi</DocAmend>
<Article>12 artikla – 5 kohta</Article>
	

	Komission teksti
	Tarkistus

	5.	Jos unionin rahoitusta myönnetään avustuksina, käytetään kustannuksiin perustumatonta rahoitusta tai tarvittaessa yksinkertaistettuja kustannusvaihtoehtoja asetuksen (EU, Euratom) 2024/2509 mukaisesti. Rahoitusta voidaan myöntää korvaamalla todelliset avustuskelpoiset kustannukset ainoastaan siinä tapauksessa, että toimen tavoitteita ei voida saavuttaa muulla tavoin.
	5.	Jos unionin rahoitusta myönnetään avustuksina, käytetään yksinkertaistettuja kustannusvaihtoehtoja asetuksen (EU, Euratom) 2024/2509 125 artiklan mukaisesti. Rahoitusta voidaan myöntää korvaamalla todelliset avustuskelpoiset kustannukset ainoastaan siinä tapauksessa, että toimen tavoitteita ei voida saavuttaa muulla tavoin.


</Amend>
</RepeatBlock-Amend>


[bookmark: FootprintPageAD]LIITE: ILMOITUS SAADUISTA TIEDOISTA
<FootprintIntro>Talousarvionäkökohtia koskevan arvion valmistelija ilmoittaa työjärjestyksen liitteessä I olevan 8 artiklan mukaisesti sisällyttäneensä talousarvionäkökohtia koskevaan arvioonsa aiheeseen liittyvistä asioista tietoja, jotka hän on saanut laatiessaan talousarvionäkökohtia koskevaa arviota ennen sen hyväksymistä valiokunnassa seuraavilta pakollisesta avoimuusrekisteristä tehdyn toimielinten välisen sopimuksen[footnoteRef:5] soveltamisalaan kuuluvilta edunvalvojilta tai seuraavilta kolmansien maiden viranomaisten edustajilta, mukaan lukien niiden diplomaattiset edustustot ja suurlähetystöt:</FootprintIntro> [5:  Euroopan parlamentin, Euroopan unionin neuvoston ja Euroopan komission toimielinten välinen sopimus, tehty 20. toukokuuta 2021, pakollisesta avoimuusrekisteristä (EUVL L 207, 11.6.2021, s. 1, ELI: http://data.europa.eu/eli/agree_interinstit/2021/611/oj).] 

	1. Pakollisesta avoimuusrekisteristä tehdyn toimielinten välisen sopimuksen soveltamisalaan kuuluvat edunvalvojat

	Slovak Academic Association for International Cooperation (SAAIC)

	German Academic Exchange Service (DAAD)

	Foundation for the Development of the Education System (FRSE)

	Czech National Agency for International Education and Research (DZS)

	Federal Institute for VET (BIBB)

	European Olympic Committees EU Office

